
Ministru kabineta noteikumi Nr. 308
Rīgā 2025. gada 27. maijā (prot. Nr. 21 11. §)
Grozījumi Ministru kabineta 2005. gada 27. decembra noteikumos Nr. 1000 "Noteikumi par doktora zinātniskā grāda piešķiršanas (promocijas) tiesību deleģēšanu augstskolām"
Izdoti saskaņā ar Zinātniskās darbības likuma 11.panta trešo daļu
· Izdarīt Ministru kabineta 2005. gada 27. decembra noteikumos Nr. 1000 "Noteikumi par doktora zinātniskā grāda piešķiršanas (promocijas) tiesību deleģēšanu augstskolām" (Latvijas Vēstnesis, 2005, 210. nr.; 2009, 17., 177. nr.; 2010, 115. nr.; 2011, 75. nr.; 2012, 121. nr.; 2013, 244. nr.; 2014, 42., 155. nr.; 2015, 66., 134., 215. nr.; 2017, 164., 248. nr.; 2018, 112. nr.; 2019, 227. nr.; 2020, 84B., 119. nr.; 2021, 169. nr.; 2022, 205. nr.; 2023, 72. nr.; 2024, 103. nr.; 2025, 91. nr.) šādus grozījumus:
· 1. Izteikt 2.2. apakšpunktu šādā redakcijā:
· "2.2. Rīgas Tehniskajai universitātei – būvniecības un transporta inženierzinātnēs; ekonomikā un uzņēmējdarbībā; elektrotehnikā, elektronikā, fizikā un astronomijā, informācijas un komunikāciju tehnoloģijās; izglītības zinātnēs; ķīmijā; ķīmijas inženierzinātnē; mašīnbūvē un mehānikā; materiālzinātnē; medicīniskajā inženierijā; militārajā zinātnē; mūzikā, vizuālajā mākslā un arhitektūrā; nanotehnoloģijā; politikas zinātnē; sociālajā un ekonomiskajā ģeogrāfijā; starpnozaru sociālajās zinātnēs; valodniecībā un literatūrzinātnē; vides biotehnoloģijā; vides inženierijā un enerģētikā;".
· 2. Svītrot 2.17. apakšpunktu.

	Ministru prezidente
	(paraksts*)
	E. Siliņa

	Izglītības un zinātnes ministre
	(paraksts*)
	D. Melbārde


* Dokuments ir parakstīts ar drošu elektronisko parakstu

